01/12/2020 | Administración LocalMunicipal
Porto do Son
Ordenanza para o outorgamento de subvencións a deportistas do Concello de Porto do Son

ANUNCIO Unha vez transcorrido o período de tempo marcado no artigo 49 da Lei 7/1985 de 2 de abril, sen que se presentaran reclamacións, reparos ou observacións á aprobación inicial da ordenanza reguladora das subvencións a deportistas individuais do concello de Porto do Son (BOP n.º 175 de 20/10/2020) elévase a definitivo o acordo ata entón provisional, de tal xeito que a citada ordenanza queda redactada co seguinte teor: “ORDENANZA PARA O OUTORGAMENTO DE SUBVENCIÓNS A DEPORTISTAS DO CONCELLO DE PORTO DO SON 1.–OBXECTO DA SUBVENCIÓN. A presente subvención ten como obxecto a concesión de bolsas a deportistas Sonenses non profesionais, que pertenzan ou non a entidades deportivas do Concello, e que destacaran na súa faceta competitiva durante o ano fixado na convocatoria, co obxectivo de apoiar e fomentar a práctica e o rendemento deportivo. Establécense tres liñas de subvención: * Beca a) destinada a deportistas de alto rendemento, de disciplinas olímpicas ou paraolímpicas, integrantes dos equipos das seleccións nacionais absolutas, con opción de clasificarse para participar na seguinte olimpíada, destinarase a cantidade fixada na convocatoria, cunha contía máxima de cada bolsa establecida na convocatoria. * Beca b) para outros deportistas que destacaran na súa faceta competitiva no ano a valorar, destinarase a cantidade fixada na convocatoria, cunha contía máxima de cada bolsa establecida na convocatoria. * Beca c) para deportistas de categorías infantil e cadete, cunha contía máxima de cada bolsa establecida na convocatoria. As liñas son incompatibles entre si, de xeito que os solicitantes deberán optar na súa solicitude por unha ou outra modalidade.2.–REQUISITOS DOS BENEFICIARIOS. Poderán solicitar bolsas as persoas que cumpran os seguintes requisitos:  Ter condición de deportista na práctica dalgún deporte olímpico ou paralímpico (aínda que atendendo á especial importancia dun feito deportivo poderá valorarse a inclusión nestas bolsas de deportistas practicantes de deportes non olímpicos).  Ter nacido no Concello de Porto do Son e/ou estar empadroado no Concello de Porto do Son, cunha antigüidade mínima de tres anos dende a data da publicación do extracto da convocatoria no boletín oficial da provincia.  Ter licenza federativa en vigor no momento de realizar a solicitude de beca, expedida pola Federación Deportiva correspondente.  Estar ao corrente das obrigas fiscais co Concello de Porto do Son, así como das obrigas coa Axencia Tributaria e a Seguridade Social. No caso dos menores de idade a obriga virá referida aos seus titores legais.3.–PROCEDEMENTO. As solicitudes dirixiranse ao Ilmo. Sr. Alcalde, no modelo que figura como anexo, e presentaranse no Rexistro xeral do Concello, presencial ou telematicamente, durante un prazo de 15 días, que comezará a computarse a partir do seguinte á publicación do correspondente extracto da convocatoria no Boletín Oficial da Provincia da Coruña. Os posibles defectos na solicitude seranlles notificados aos interesados, e daráselles un prazo de 10 días para emendar erros ou omisións. Transcorrido o dito prazo, se non se producise a emenda requirida, as peticións serán arquivadas sen máis trámites. Xunto coa solicitude de subvención para calquera dos tres programas presentarase a seguinte documentación: – Fotocopia do Documento Nacional de Identidade. – Currículo deportivo, expedido polo Clube ou Federación correspondente, referido ao ano a valorar, e anteriores no suposto de ter sido medallista galego, nacional ou internacional, para ser valorado no apartado palmarés. – Certificado de empadroamento. – Fotocopia compulsada da licenza federativa correspondente ao ano a valorar na convocatoria. – Fotocopia compulsada da licenza, ou certificado de ter licenza en vigor no momento de realizar a solicitude de beca, expedido pola Federación correspondente. – Certificación bancaria orixinal da conta corrente na que desexen que se lles ingrese o importe da achega, no caso de que se conceda. – Declaración xurada de estar ao corrente coas obrigas fiscais co Concello de porto do Son, así como das obrigas tributarias coa Seguridade Social. No caso de menores de idade a declaración deberá ir asinada polos titores legais. – Declaración de outras subvencións percibidas no seu caso. As solicitudes referentes as becas a) deberán acompañar, ademais, certificado da federación correspondente, de ter participado en competicións coa selección nacional absoluta durante o ano a valorar.4.–CRITERIOS DE OUTORGAMENTO DA SUBVENCIÓN. A avaliación das solicitudes para os dous programas realizarase pola Concellería de Deportes atendendo aos seguintes criterios (non serán obxeto de valoración aquelas actividades nas que se incurrira en dopaxe e fora declarado como tal o mesmo): 1. PALMARÉS.–Valórase unicamente o mellor resultado acadado, na anualidade a valorar, polo deportista atendendo ao seguinte baremo: Ámbito rexional (campionatos oficiais): Clasificad@s 3.º posto: 3 puntos Clasificad@s 2.º posto: 4 puntos Clasificad@s 1.º posto: 5 puntos Categoría nacional (campionatos oficias): Clasificad@s do 4.º o 12.º posto: 4 puntos Clasificad@s 3.º posto: 6 puntos Clasificad@s 2.º posto: 7 puntos Clasificad@s 1.º posto: 8 puntos Categoría internacional (campionatos oficiais): Clasificad@s do 4.º o 12.º posto: 15 puntos Clasificad@s 3.º posto: 20 puntos Clasificad@s 2.º posto: 25 puntos Clasificad@s 1.º posto: 30 puntos Só serán puntuables os resultados obtidos de forma individual nos campionatos individuais da súa disciplina. Os campionatos oficiais referidos anteriormente serán o galego, nacional, europeo e mundial da disciplina, así como xogos olímpicos e xogos do mediterráneo. Outros campionatos oficiais que se presenten poderán ser puntuados ou non a xuízo do comité avaliador.2. CONTINUIDADE.–Valoración en función dos anos de práctica dos deportistas, éxitos pasados e mantemento do deportista na alta competición nos seus respectivos deportes e categorías: – Por acadar mínimo un tercer posto en campionato galego durante tres ou máis anos: 3 puntos. – Por acadar mínimo un tercer posto en campionato galego durante dous ou máis anos: 2 puntos. – Por acadar mínimo un tercer posto en campionato galego durante un ano: 1 punto. Para poder optar a estas axudas será requisito obrigatorio que os solicitantes reciban un mínimo de 3 puntos no apartado palmarés a valorar, e de 13 puntos no total. Poderanse realizar de oficio as actuacións que se estimen necesarias para a determinación, coñecemento e comprobación dos datos aportados polo deportista, en virtude dos cales se formulará a proposta de concesión de bolsas. Atendendo á especial importancia dun feito deportivo poderá valorarse a inclusión nestas bolsas de deportistas con calquera clase de discapacidade. Quedarán excluídos destas axudas tódolos logros deportivos referentes á categoría de veteráns.5.–CONTÍA DA SUBVENCIÓN. A contía destinada a cada liña da subvencións, os criterios de reparto das mesmas e a contía máxima fixaranse anualmente con cada convocatoria.6.–INSTRUCIÓN DO PROCEDEMENTO. A instrución do procedemento corresponderalle á Concellaría de Deportes. No seo desta constituirase unha comisión avaliadora, composta polos seguintes membros: – Presidente: o concelleiro delegado da área de Deportes, ou persoa en quen delegue. – Vogais: dous traballadores/as do departamento de deportes, designados polo/a concelleiro/a delegado/a. Na comisión actuará como secretario/a, sen voto, un empregado/a público do Concello. Aos efectos indicados neste apartado, e antes do remate do prazo de presentación de solicitudes, pola Alcaldía designarase: – O traballador municipal que deba asumir a responsabilidade da tramitación de cada expediente. – A persoa que deba asumir a secretaría de cada Comisión Avaliadora. A Comisión Avaliadora procederá ao exame das solicitudes presentadas, formulando proposta de concesión de achega despois da consideración dos criterios establecidos en cada liña de actuación. A resolución de concesión ditarase no prazo máximo de dous meses dende o remate do prazo de presentación de solicitudes, e deberá expresar a relación de solicitantes aos que se lle conceda axuda, ordenándoos en función da puntuación que tiveran obtido por aplicación dos criterios sinalados anteriormente, indicando o importe da axuda concedida. A resolución designará igualmente aos solicitantes suplentes, en orde de prioridade, e a relación de solicitudes desestimadas –se fose o caso– segundo se establece no artigo 25 da Lei Xeral de Subvencións. Toda alteración das condicións tidas en conta para a concesión da subvención, poderá dar lugar á modificación da resolución da concesión. A Xunta de Goberno do Concello de Porto do Son estudará a proposta de concesión e acordará a concesión e o pagamento das bolsas outorgadas.7.–NOTIFICACIÓN E PUBLICACIÓN DA RESOLUCIÓN. A notificación do acordo deberá efectuarse no prazo de dez días sinalado no artigo 40 da Lei 39/2015, do 1 de outubro, de procedemento administrativo común das administracións públicas. A falta de resolución expresa en prazo implicará a desestimación da solicitude.8.–ACEPTACIÓN DA SUBVENCIÓN. No prazo de 10 días naturais seguintes á notificación da resolución, os beneficiarios das bolsas deberán comunicar ao Concello de Porto do Son, por escrito, a súa aceptación. Se transcorrido ese prazo non se fixese manifestación expresa en ningún sentido, entenderase que o beneficiario está a desistir da súa solicitude, procedéndose automaticamente á concesión da axuda ao seguinte aspirante en puntuación.9.–XUSTIFICACIÓN E PAGAMENTO. Ao abeiro do previsto no artigo 28.9 da Lei 9/07, do 13 de xuño, de subvencións de Galicia, as subvencións que se concedan en atención á concorrencia dunha determinada situación no perceptor non requirirán outra xustificación que a acreditación por calquera medio admisible en dereito da devandita situación previamente á concesión, sen prexuízo dos controis que tivesen podido establecerse para verificar a súa existencia. En consecuencia, nesta convocatoria non se esixirá a presentación dunha xustificación por parte dos beneficiarios. O pagamento efectuarase en todo caso despois da aceptación de achega por parte do beneficiario, de acordo co previsto na base anterior. A concesión dunha bolsa na presente convocatoria non é incompatible co outorgamento doutras bolsas ou axudas económicas por outras entidades, sexan públicas ou privadas.10.–DISPOSICIÓNS ADICIONAIS.10.1.–Disposición adicional primeira. Con carácter xeral admitiranse fotocopias sempre que veñan compulsadas: – Diante de notario. – Polo Rexistro Xeral do Concello. Polo Rexistro doutros organismos públicos, naqueles casos nos que se presenten os documentos a través doutros organismos públicos que estean autorizados a efectos de rexistro.10.2.–Disposición adicional segunda. Para o non previsto nesta convocatoria serán de aplicación as normas incluídas na Lei 38/2003, xeral de subvencións e no seu Regulamento, na Lei 9/2007 de subvencións de Galicia e nas Bases de Execución do orzamento do Concello de Porto do Son.10.3.–Disposición adicional terceira. Para os efectos da salvagarda do dereito dos participantes na presente convocatoria á protección dos seus datos de carácter persoal, nos termos previstos na Lei orgánica 15/1999, do 13 de decembro, de protección de datos de carácter persoal, faise constar que os datos das subvencións concedidas quedarán incorporados ao Rexistro Público de Subvencións.10.4.–Disposición adicional cuarta. Os beneficiarios de subvencións concedidas polo Concello quedarán obrigados a someterse a todas as actuacións que este poida acordar para comprobar que os fins aos que se dedica a subvención se corresponden cos fins para os que se solicitara e concedera a axuda, e para comprobar se cumpren todas as condicións esixidas para a súa concesión. O beneficiario deberá someterse aos procedementos de control ou de auditoría que se realicen pola Intervención Municipal, polos seus propios medios ou a través de empresas colaboradoras, e tamén, na súa condición de contratante, aos procedementos de control que poida realizar o Consello de Contas de Galicia, o Tribunal de Contas ou calquera outro órgano de control interno ou externo. Como resultado dos ditos procedementos poderase esixir responsabilidade administrativa, consonte ao previsto na Lei 38/2003, xeral de subvencións, e, no seu caso, responsabilidade penal, de conformidade co Código Penal.11.–DISPOSICIÓNS FINAIS.11.1.–Disposición final primeira. Esta ordenanza, unha vez que sexa aprobada definitivamente polo Pleno da Corporación, publicarase integramente no Boletín Oficial da Provincia da Coruña, de conformidade co establecido no artigo 70.2 da Lei 7/1985, do 2 de abril, reguladora das bases de réxime local, e entrará en vigor transcorrido o prazo de quince días previsto no artigo 65.2 do citado texto legal. ORDENANZA REGULADORA DAS SUBVENCIÓNS PARA DEPORTISTAS INDIVIDUAIS ANEXO I: SOLICITUDE DE SUBVENCIÓN Datos do solicitante Nome e apelidos: _________________________________________________________________ NIF: ________________________________ Enderezo: ________________________________________________________________________ Localidade: _____________________________________________________ Tfno. _______________________________ Correo electrónico _______________________________________________ Datos do representante Nome e apelidos:_______________________________________________ NIF: _____________________________________ Tfno. ____________________________________ Correo electrónico ______________________________________________ SOLICITA a participación na convocatoria de achegas para deportistas Sonenses non profesionais correspondente ao exercicio fixado na convocatoria. ACHEGA a seguinte documentación:  Fotocopia do Documento Nacional de Identidade.  Currículo deportivo, expedido polo Clube ou Federación correspondente, referido ao ano a valorar, e anteriores para valorar o apartado palmarés.  Certificado de empadroamento.  Fotocopia ou certificado da licenza federativa en vigor expedido pola Federación correspondente.  Certificación bancaria orixinal da conta corrente na que desexen que se lles ingrese o importe da achega, no caso de que se conceda.  Declaración xurada de estar ao corrente coas obrigas fiscais co Concello de Porto do Son, así como das obrigas tributarias coa Seguridade Social.  Declaración doutras subvencións percibidas no seu caso.  Certificado da federación correspondente, de ter participado en competicións coa selección nacional durante o a valorar fixado na convocatoria. Porto do Son, ____________ de _____________________________ de” A entrada en vigor da ordenanza terá lugar cando se publique completamente o seu texto no Boletín Oficial da Provincia. Porto do Son, o 26/11/2020. O ALCALDE-PRESIDENTE Asdo.: José Luis Oujo Pouso